กลุ่มเดินเรือขึ้นยกแผง รับ BDI พุ่งทำ New High รอบ 2 ปี
ผู้สื่อข่าวรายงานว่า ราคาหุ้นกลุ่มเดินเรือขึ้นยกแผงขานรับดัชนีค่าระวาง BDI ทำ New High รอบ 2 ปี ล่าสุดอยู่ที่ 1,231 จุด เพิ่ม 7.5%
18 พ.ย. 2559

ผู้สื่อข่าวรายงานว่า ราคาหุ้นกลุ่มเดินเรือขึ้นยกแผงขานรับดัชนีค่าระวาง BDI ทำ New High รอบ 2 ปี ล่าสุดอยู่ที่ 1,231 จุด (+7.5%) โดย ณ เวลา 11.30 น. หุ้นกลุ่มเดินเรือปรับขึ้นดังนี้
 
หุ้น TTA บวก 2.08% มาอยู่ที่ 9.80 บาท เพิ่มขึ้น 0.20 บาท มูลค่าซื้อขาย 144.29 ล้าบาท
หุ้น JUTHA บวก 0.74% มาอยู่ที่ 2.72 บาท เพิ่มขึ้น 0.02 บาท มูลค่าซื้อขาย 6.2 แสนบาท
หุ้น ASIMAR บวก 1.47% มาอยู่ที่ 2.76 บาท เพิ่มขึ้น 0.04  บาท มูลค่าซื้อขาย 3.7 แสนบาท
หุ้น RCL บวก 1.89 % มาอยู่ที่ 5.40 บาท เพิ่มขึ้น 0.10 บาท มูลค่าซื้อขาย 3.9 ล้านบาท
 
ทั้งนี้บล.กรุงศรี ระบุในบทวิเคราะห์ฯว่า กลุ่มเดินเรือ บมจ.โทรีเซนไทย เอเยนต์ซีส์ (TTA), บมจ.พรีเชียส ชิพปิ้ง (PSL), บมจ.อาร์ ซี แอล (RCL) มีประเด็นจากดัชนีค่าระวางเรือเพิ่มขึ้นทำสถิติสูงสุดใหม่ของปีที่ระดับ 1,231 จุด เพิ่มขึ้น 7.51%
ด้านบล.โกลเบล็ก แนะนำ”ซื้อ” TTA, PSL จากปัจจัยบวกจากค่าระวางเรือทำ High ในรอบ 1 ปี ล่าสุด 1,231 จุด
ส่วนบล.คันทรี่ กรุ๊ป ระบุว่า ค่าระวาง BDI ทำ New High ในรอบ 2 ปี ล่าสุดอยู่ที่ 1,231 จุด (+7.5%) คาดเป็นบวกต่อกลุ่มเดินเรือ TTA, PSL, RCL, บมจ.จุฑานาวี (JUTHA)
สำหรับบล.เมย์แบงก์ กิมเอ็ง (ประเทศไทย) แนะ”เก็งกำไร”หุ้น TTA ราคาเหมาะสม 12.60 บาท คาดว่าหุ้น TTA จะ Outperform ตลาดได้ จาก Sentiment บวก หลังดัชนีค่าระวางเรือ BDI ปรับตัวขึ้นเป็นวันที่ 11 ติดต่อกัน อีก 81 จุด ปิดที่ 1,231 จุด ทำระดับสูงสุดใหม่ของปี 2559
นอกจากนี้ เชื่อว่าจะส่งผลให้นักลงทุนมีความมั่นใจมากขึ้นต่อการฟื้นตัวของธุรกิจเรือเทกองในรอบนี้ เนื่องจากค่าระวางเรือ BDI ที่ 1,100-1,200 จุด เป็นระดับคุ้มทุนของธุรกิจเรือเทกอง
อีกทั้งซื้อขายที่ PBV2559 เพียง 0.8 เท่า และฐานะการเงินแข็งแกร่ง มีเงินสดและเงินลงทุนระยะสั้นสูงถึง 1.2 หมื่นล้านบาท หรือเทียบเท่า 6.59 บาทต่อหุ้น
                
 